
Es presenta un catàleg preliminar dels Carabidae i Tenebrionidae de s'Albufera 
de Mallorca (Balears) que correspon a un període de tres mesos de mostreig amb 
trampes de caiguda. Aquestes dues famílies suposen de l'ordre de la meitat dels 
coleòpters capturats, tant pel que fa a nombre d'espècies, com d'exemplars i 
biomasa. Es citen 43 espècies. N'hi ha cinc que són novetats per a Balears. Es 
confirmen tres citacions considerades fins ara com a dubtoses. La raresa de 
formes endèmiques (només una espècie) fa pensar en un recent aillament dels 
Carabidae de s'Albufera, i per extensió, dels de tota Mallorca. Aquest fet contrasta 
amb l'elevat grau d'endemicitat que presenten els Tenebrionidae de s'Albufera. A 
s'Albufera, l'abundància dels Carabidae està correlacionada amb el grau d'hu-mitat 
edàfica. Els Tenebrionidae, pel contrari, no presenten un patró ben definit. 
Aquesta taxocenosi es caracteritza per uns valors d'abundància i diversitat ele- 
vats. Les espècies abundants presenten nínxols microespaials i temporals estrets 
i poc solapats. Diversitat i especialització sovint es relacionen amb una comunitat 
estable, però aquí podrien ser conseqüència de dues característiques de les 
albuferes: la fluctuació del medi abiòtic i la elevada productivitat. 

Paraules Clau: Carabidae, Tenebrionidae, Coleoptera, catàleg, albuferes, Balears. 


CARABIDAE AND TENEBRIONIDAE (COLEOPTERA) FROM S'ALBUFERA DE 
MALLORCA: PRELIMINARY RECORDS. A first checklist of Carabidae and Tene- 
brionidae from s'Albufera de Mallorca lagoon (Mallorca, Balears) is presented. This 
checklist is based on a three months sampling with pitfall traps. Carabidae and 
Tenebrionidae are the most abundant Coleoptera from s'Albufera. Forty-three 
species, including five new records for the Balearic Islands and three confirma- 
tions of dubitous records are listed. A recent isolation of Carabidae from s'Albufera 
de Mallorca is supposed because there is only one endemic species. In contrast 
most Tenebrionidae species are endemics. Carabidae beetles show a significative 
correlation between their abundance and soil moisture. Tenebrionidae beetles do 
not show a vvell defined pattern, for the contrary. This taxocenosis shows high 

abundance and diversity values. The most abundant species have small micro- 
geographical and seasonal niches wich scarcely. 

These indexes are frequentiy found in communities with high stability, but in this 
case they can be related to two basic features of lagoons: fluctuations of abiotic 
environment, and high productivity. 

Keywords: Carabidae, Tenebrionidae, Coleoptera, checklist, lagoons, Balearic 

Introducció 


Dintre del marc geogràfic de la 
Mediterrània occidental, els coleòpters, 
especialment els Carabidae, dels aigua- 
molls salats o salobrosos han estat 
estudiats en diferents ocasions. Desta- 
quen els treballs de Verdier i Quezel 
(1951), Quezel i Verdier (1953), Vives i 
Vives (1978, 1981), Sauleda (1985), 
Rueda i Montes (1987) i Ortiz et al. 
(1989). 

Malgrat aquest interès general pels 
coleòpters d'àrees halòfiles, s'Albufera 
de Mallorca ha estat poc estudiada des 
del punt de vista dels artròpodes en 
general (per els lepidòpters vegis Cue- 
llo, 1980) i dels coleòpters en particular. 
Bigot (1958) cita unes poques espècies 
de Carabidae d'hàbitats salobrosos de 
Mallorca, però no hi ha cap referència 
de s'Albufera. De fet no s'ha publicat 
cap catàleg monogràfic dels coleòpters 
de s'Albufera. Tenembaum (1915) cità 
nou Carabidae i un Tenebrionidae, però 
malgrat el seu treball va constituir una 
valuosa aportació al seu moment, des 
d'aleshores ha estat sovint criticat, i ha- 
vent-se perdut molt del material al que 
fa referència, és necessària una com- 


pleta revisió d'aquestes citacions. Als 
altres treballs consultats no es fan 
referències directes per a s'Albufera de 
Mallorca. 

La falta d'una informació contras- 
table i l'important nombre d'espècies 
que s'han recollit en un període de tres 
mesos justifiquen la presentació 
d'aquests resultats preliminars. 

La taxocenosi (Carabidae i Tene- 
brionidae) estudiada no forma una as- 
semblea d'espècies (sensu Root, 1967), 
però el seu estudi es justifica perquè 
els adults d'ambdues famílies viuen i 
mengen (almanco a s'Albufera) a la su- 
perfície del sòl, en contraposició als 
que s'alimenten i viuen sobre la vegeta- 
ció. 


Mètodes 


S'Albufera de Mallorca està situada 
a la badia d'Alcüdia (Mallorca, llles Ba- 
lears). La seva superfície és d'uns 24 
km?. El present treball es circumscriu al 
Parc Natural de s'Albufera de Mallorca, 
dintre del que es diferencien quatre 
àrees principals: 1) la barra dunar, amb 
una primera línia de vegetació psam- 

mòfila i una segona on es desenvolupa 
una comunitat de Rosmarino-Ericion 
amb una important cobertura de Pinus 
halepensis, 2) els estanys d'aigües lliu- 
res i les àrees submergides la major 
part de l'any (i per tant sense fauna de 
la comunitat estudiada), amb una vege- 
tació formada quasi exclusivament per 
Phragmites communis, 3) els terrenys 
temporalment submergits o semisub- 
mergits (amb el nivell freàtic molt pro- 
per a la superfície) amb elevada. salini- 
tat, mal drenats i amb una vegetació on 
Arthrocnemum fruticosum és l'espècie 
més abundant, i 4) voreres de canals i 
camins, i àrees antropomorfitzades, amb 
vegetació ripària, les primeres, i ruderal, 
les segones. 

El clima de s'Albufera es caracte- 
ritza per presentar una temperatura 
mitjana de 17.0 *C (amb uns valors de 
temperatures mitjanes extremes que os- 
cil-len entre els 28.0 °C i 1.3 °C). La 
precipitació anual és de l'ordre de 650 
litres/m? (Guijarro, 1986). 

Pel que fa a la salinitat de les 
aigües, s'estableix un gradient dinàmic 
determinat pels aports d'aigua dolça de 
tota la conca hidrográfica (de l'ordre de 
100 km?) i la infiltració marina. Aquest 
gradient experimenta una acusada va- 
riació al llarg de l'any. A l'estiu la con- 
centració de clorurs varia entre 30 i 
480 meq l`, mentre que a l'hivern ho fa 
entre 30 i 120 meq 1", reduint-se l'àrea 
amb salinitats elevades. A Martínez 
(1988) es descriu acuradament l'abast 
d'aquestes variacions. Per a més infor- 
mació de l'àrea d'estudi vegeu Barceló 
i Mayol (1980) i Martínez (1988). 

La diversitat ambiental de s'Albufe- 
ra de Mallorca fa imprescindible un 
mostreig estratificat per garantir que no 
s'ha deixat de recollir una part gaire 


important de la seva fauna. A s'Albu- 
fera, les variables que a priori poden 
influir en la composició coleopterológica 
d'una localitat concreta són: la humitat 
ambiental (sensu lato), el tipus i grau 
de cobertura vegetal i el tipus de sòl. 
Es varen triar cinc localitats per a tal 
de tenir una bona cobertura dels valors 
extrems de cada variable esmentada i 
obtenir, per tant, una imatge fidel de la 
fauna dels coleópters de s'Albufera. A 
la taula 1 es detallen les característi- 
ques mediambientals de les cinc loca- 
litats mostrejades. A cada una d'elles 
es disposaren vuit trampes de caiguda 
sense esquer, de 18 cm de diàmetre i 
amb una separació entre trampes d'uns 
3 m. El líquid conservant emprat va ser 
aigua amb clorur sódic a saturació i 
detergent. Les trampes es revisaren 
amb una cadéncia quinzenal. 

El material fou separat, preparat en 
sec i etiquetat. 

Com ja s'ha indicat abans, en 
aquest treball es detallen els resultats 
referents a Carabidae (sensu Crowson, 
1981) i Tenebrionidae (sensu Watt, 
1974). EI métode emprat assegura un 
alt grau de capturabilitat per a amb- 
dues famílies. 

Els exemplars recol lectats es con- 
serven a la col.lecció entomológica "Mu- 
seu de la Naturalesa de les illes Ba- 
lears" (MNCM) i a la Col lecció Joan 
Vives (CJV; Terrassa). No s'ha cregut 
adequat ressenyar la data i el nümero 
de registre de tot el material recollit 
degut a la uniformitat de l'àrea geogrà- 
fica objecte d'estudi. 

El mostreig durà des del 10/4/92 
fins al 10/7/92. El període de mostreig 
coincideix amb la primavera i comença- 
ment de l'estiu, és a dir amb uns dels 
moments de màxima diversitat específi- 

Taula 1. Característiques mediambientals de les cinc localitats mostrejades. 
Environmental features of the five sampling sites. 


ca (pel que fa als coleòpters) al llarg 
de tot l'any. Degut a la acotació del pe- 
ríode de mostreig, els Carabidae reco- 
lits són esencialment espècies repro- 
ductores de Primavera. ` 

La identificació del material i la no- 
menclatura emprada segueixen a Espa- 
ñol (1954) i Espanol i Vinolas (1986), 
pel que fa a Tenebrionidae, i Jeannel 
(1941-42), pel que fa a Carabidae. Per 
a tal de facilitar la lectura dels resul- 
tats, el catàleg s'ordena alfabèticament 
per a cada família estudiada. Per a les 
dades corològiques i ecològiques se se- 
gueix a Espanol (1954) i Jeannel (1941- 
42). 

Les dades d'humitat edàfica de 
cada estació de mostreig s'han obtingut 
per doble pesada després de 48 hores 
a 80 *C, d'un volum fixat de sòl (500 
cc) del nivell subsuperficial. S'ha realit- 
zat una anàlisi de correlació d'Spear- 


man entre la humitat edàfica i l'abun- 
dància total de Carabidae i Tenebrio- 
nidae. 

S'ha realitzat una anàlisi d'agrupa- 
ment de les distàncies de Jaccard de la 
composició faunística de 9 aiguamolls 
salats o salobrosos de les Balears i la 
Península Ibérica. Aquests aiguamolls 
són: Salobralejo (Albacete; Ortiz et al., 
1989), Saladar (Albacete; Ortiz et al., 
1989), Petrola (Albacete Ortiz et al., 
1989), Albatera (Alicante, Ortiz et al., 
1989), La Salineta (Zaragoza, Vives i 
Vives, 1978), La Balsa de la Calzada 
(Zaragoza, Vives i Vives, 1978), Laguna 
de la Playa (Zaragoza, Vives i Vives, 
1978) i Laguna de Sariñena (Huesca, 
Vives i Vives, 1978). Les distàncies de 
Jaccard han estat agrupades pel mèto- 
de del centroide. El solapament entre 
nínxols s'ha calculat amb l'índex de 
Pianka (1973). 

TAM SAL PIN PRA COM Total 
CARABIDAE 
Acupalpus elegans (H) 1 0 0 8 0 9 
Acupalpus meridianus (H) 0 0 0 2 0 2 
Amara aenea (Z) 0 0 0 9 0 9 
Amara ingenua (Z) 0 0 0 3 0 3 
Amara montana (Z) 2 2 0 0 0 4 
Anisodactylus virens (H) 2 10 0 132 0 144 
Brachinus plagiatus (BR) 0 41 0 0 0 41 
Bradycellus distinctus (H) 0 o 1 9 0 10 
Bradycellus harpalinus (H) 0 0 0 1 0 1 
Calathus circumseptus (SP) 0 0 0 6 0 6 
Calathus mollis (SP) 0 1 1 1 0 3 
Chaenites spoliatus (CHL) 0 5 0 5 0 10 
Chlaenius tristis (H) 0 5 0 0 0 5 
Dicheirotrichus obsoletus (H) 0 5 0 0 0 5 
Ditomus clypeatus (H) 0 0 0 2 0 2 
Dyschirius normandi (DI) 0 1 0 3 0 4 
Emphanes aspericollis (BE) 0 1 0 0 0 1 
Emphanes tenellus (BE) 0 5 0 1 0 6 
Eotachys bistriatus (BE) 0 5014 0 3 0 4 
Harpalus attenuatus (H) 12 0 o 4 0 16 
Harpalus distinguendus (H) 0 0 0 1 0 1 
Laemostenus complanatus (SP) 0 4 1 0 0 5 
Lagarus cursor (PT) 1 0 0 1 0 2 
Licinus punctatulus (L) 1 0 0 1 0 2 
Microlestes negrita (DR) 0 0 0 6 0 6 
Microlestes corticalis (DR) 2 0 0 4 0 7 
Olisthopus fuscatus (A) 2 0 0 0 0 2 
Ophonus rufipes (H) 0 1 0 0 0 1 
Panagaenus cruxmajor (PA) 0 0 0 1 0 1 
Percus plicatus (PT) 0 0 3 0 2 5 
Poecilus kugelani (PT) 0 0 0 1 0 1 
Poecilus cupreus (PT) 0 7 0 1 0 8 
Pogonus gilvipes (PO) 0 1 0 0 0 1 
Princidium bipunctatum (B) 1 0 0 0 0 1 
Scarites terricola (SC) 2 2 0 20 0 24 
TENEBRIONIDAE 
Alphasida depressa 0 0 0 0 31 31 
Blaps lusitanica 0 0 0 0 1 1 
Gonocephalum pusillum 100. 0 0 52 0 152 
Nesotes viridicollis 0 0 3 0 0 3 
Pimelia elevata 0 0 0 0 12 12 
Scaurus striatus 3 0 0 2 0 5 
Stenosis intricata 0 0 7 2 3 12 
Tentyria schaumi 0 0 13 41 1 55 
TOTAL CARABIDAE 26 91 6 225 2 350 
TOTAL TENEBRIONIDAE 103 0 23 97 48 271 
total 129 91 29 322 50 621 


Taula 2. Material recol-lectat a cada estació. Les espècies s'han ordenat alfabèticament. 
TAM: es Cibollar (tamarells); SAL: es Cibollar (salicorniar); PIN: ses Puntes (pinar), PRA: 
ses Puntes (pradell); COM: es Comü. Tribus dels Carabidae: H: Harpalini; Z: Zabrini; BR: 
Brachynini; SP: Sphodrini; CHL: Chlaenini; DI:Dischiriimi; BE: Benbidini; PT: Pterostichini, L: 
Licinini; DR:Dromiini; A: Agonini; PA: Panagaenini; PO: Pogonini i SC: .Scaritini. 

Species found in every sampling site. They have been alphabetically ordered. TAM: es 
Cibollar (tamarells); SAL: es Cibollar (salicorniar); PIN: ses Puntes (pinar); PRA: ses Puntes 
(pradell); COM: es Comú. H: Harpalini; Z: Zabrini; BR: Brachynini; SP: Sphodrini; CHL: 
Chlaenini; Dl:Dischiriimi; BE: Benbidini; PT: Pterostichini; L: Licinini, DR:Dromiini; A: Agonini; 
PA: Panagaenini; PO: Pogonini and SC: Scaritini. 


70 Boll. Soc. Hist. Nat. Balears, 36 (1993) 


Resultats 


Com ja s'ha indicat abans, en 
aquest treball es detallen els resultats 
referents a Carabidae i Tenebrionidae. 
La resta dels coleòpters queda pendent 
d'estudi, però de qualsevol manera 
aquestes dues famílies suposen de 


l'ordre de la meitat del material captu- 


rat, tan en individus com en espècies i 
biomassa. 

A la taula 2 es presenta el catàleg 
de les 43 espècies recollides. Es detalla 
el nombre d'exemplars capturats a cada 
una de les 5 localitats mostrejades. 

Es citen cinc táxons per primera 
vegada per a Balears. Així mateix es 
confirmen tres citacions considerades 
com a dubtoses (Jeanne i Zaballos, 
1986). 

Noves citacions per a les Balears: 

Bradycellus harpalinus Serville 

Dyschirius normandi Puel 

Emphanes tenellus Erichson 

Poecilus kugelani aeneus Dejean 

Princidium bipunctatum Linneo. La 
ssp P. bipunctatum gracile Rambur está 
citada pràcticament a tots els sistemes 
muntanyencs de la Península Ibérica. 

Confirmacions de citacions dubto- 
ses: 

Chlaenius (Chlaenites) spoliatus 
Rossi 

Citada per Tenenbaum (1915) de 
s'Albufera, no s'esmenta la seva pre- 
sencia a Mallorca a Jeanne i Zaballos 
(1986). Queda confirmada la preséncia 
d'aquest tàxon a Mallorca. 

Brachinus plagiatus Reiche 

Com l'espècie anterior, fou citada 
per Tenenbaum (1915) (no de s'Albu- 
fera), peró la seva preséncia no és in- 
dicada per Jeanne i Zaballos (1986), 
malgrat que és molt abundant a l'àrea 


estudiada. De les 9 espécies citades 
per Tenenbaum (1915), només han 
estades retrobades tres (Scarites terri- 
cola, Chlaenius spoliatus i Microlestes 
corticalis). Una d'elles (Anisodactylus 
poeciloides) és pot considerar aliena a 
la fauna balear. 

Acupalpus meridianus Linneo 

Es confirma la preséncia d'aquesta 
espécie, considerada de preséncia dub- 
tosa per Jeanne i Zaballos (1986). 


Discussió 


a) Origen biogeográfic 

Els Carabidae de s'Albufera és po- 
den classificar segons la seva distribu- 
ció geográfica en quatre categories. a) 
Vuit espécies no presenten cap infor- 
mació biogeogràfica ja que són pre- 
sents a àrees molt disperses (vgr. illes 
atlàntiques), b) setze tenen una distri- 
bució paleàrtica o europea, c) deu són 
circummediterránias o pròpies de la 
Mediterrània occidental, i d) només una 
espécie (Percus plicatus) és endémica 
de les Balears. Pel que fa als Tene- 
brionidae, de vuit espécies, una es pot 
considerar antropocórica, dues són íbe- 
robalears, i cinc són endemismes gim- 
nésics o balears. 

Els Carabidae de s'Albufera de Ma- 
llorca (com una submostra dels de tota 
Mallorca) presenten un grau molt baix 
d'endemicitat (endemismes de Mallorca) 
si s'els compara amb els Tenebrionidae 
de s'Albufera (com una submostra dels 
de tota Mallorca). Aquesta gran dife- 
réncia en el percentatge d'endemicitat 
(Carabidae: 3%, Tenebrionidae: 62%) 
està relacionada amb l'elevada capacitat 
de dispersió del Carabidae en general. 
Els Carabidae d'ambients salobrosos 

presenten una capacitat de dispersió 
especialment desenvolupada (Vives i 
Vives, 1978). Cal destecar que, a s'Al- 
bufera, l'únic Carabidae endèmic, Per- 
cus plicatus, és àpter. 

Per a tota Mallorca el percentatge 
de Carabidae endèmics es situa alrede- 
dor del 5%, i és només del 3% quan 
no es té en compta les espècies caver- 
nícoles (Jeanne i Zaballos, 1984). Per 
als Tenebrionidae de Mallorca, el per- 
centatge d'endemismes arriba gairebé al 
4096, i aquest percentatge seria molt 
més gran si no es considerassin les 
espècies antropòfiles (vrg.: Blaps gigas). 

Amb aquestes dades és molt plau- 
sible un curt termini (o una manca) 
d'aillament filogenètic dels Carabidae de 
s'Albufera (i per extensió, dels de tota 
Mallorca) amb les poblacions continen- 
tals. Això no ha permès gairebé cap 
tipus de diferenciació específica o susb- 
específica. Alguna espècie cavernícola 
de Carabidae podria ser una excepció 
per a aquesta generalització (Bellés, 
1984, Damians et al., en preparació). 

Aquesta hipòtesis és contraria a la 
defensada per Rueda i Montes (1987) o 
Martín-Piera i Lobo (1992), respecti- 
vament per a Carabidae i Scarabaoidea 
Lamparostictia (per aquesta amb la 
possible excepció de Thorectes balea- 
ricus), que parlen d'un aillament més 
antic. Palmer i Petitpierre (1993) esti- 
men (per mètodes indirectes) que l'ailla- 
ment filogenètic entre P. semicostatus 
(Tenebrionidae, endemisme gimnèsic) i 
Phylan nitidicollis (Tenebrionidae, ende- 
misme de Cabrera i espècie vicariant 
de l'anterior) es va produir fa uns 
10.000 anys. També per a coleopters, 
Nagel (1986; citat per Cambefort, 1991) 
estima que un període d'aillament de 
5.000 anys basta per que es desenvo- 


lupin espècies geneticament diferencia- 
des. Malgrat que les velocitats d'espe- 
ciació poden variar entre grups taxonò- 
mics, el temps passat des del moment 
del suposat aillament (finals del del Ter- 
ciari, aproximadament 2 m.a.) fa pensar 
que la probabilidad d'especiació ha de 
ser major que un 396 (1 espècie) dels 
Carabidae de s'Albufera i del 396 dels 
de tota Mallorca. 

Per resumir aquest punt, la fauna 
de Carabidae de s'Albufera, i per ex- 
tensió la de Mallorca, no està aillada o 
es va aillà molt recentment de la fauna 
continental degut a la gran diferència 
entre els percentatges d'endemicitat 
entre Carabidae i Tenebrionidae. 


b) Abundància dels Carabidae i Tene- 
brionidae 

L'abundància dels coleòpters estu- 
diats és elevada. S'han recollit 621 indi- 
vidus en tres mesos de mostreig i 40 
trampes. A la Serra de Tramuntana, a 
pràcticament la mateixa època de l'any 
els valors (calculats amb les dades de 
Pons i Palmer, 1990, i corregits per a 
tal d'homogeneitzar el nombre de tram- 
pes-nit) són de l'ordre de 4 vegades 
menors. Aquesta abundància concorda 
amb altres dades que indiquen la gran 
productivitat de les albuferes (Martínez, 
1988). 

Per a cada una de les estacions 
mostrejades s'ha observat un patró ge- 
neral que comporta un augment d'abun- 
dància dels Carabidae en incremen- 
tarse els diferents paràmetres lligats a 
ja humitat de l'ambient. Per al període 
de mostreig hi ha una correlació signi- 
ficativa (r =0.97; P<0.05) entre l'abun- 
dància (número d'individus) dels Carabi- 
dae i el percentatge (en volum) d'aigua 
al sòl mesurat el 25/7/92. A s'Albufera 

aquest patrò s'explica pel caràcter hi- 
gròfil de molts dels Carabidae i d'al- 
guna de les seves possibles preses (el 
crustaci amfípode Talitrus saltator és 
especialment abundant; Jaume, com. 
pers.). 

L'abundància dels Tenebrionidae no 
s'explica per un únic factor, peró totes 
les espècies d'aquesta família refugen 
els indrets poc arenosos de s'Albufera. 
A una de les estacions (es Cibollar-sati- 
corniar), amb un sòl hidromòrfic argilós 
i frequentment saturat d'aigua no s'ha 
capturat cap Tenebrionidae. 


c) L'halofília 

El concepte d'espècie halóbia és 
difícil de definir degut a que: a) no es 
coneixen els mecanismes fisiològics de 
l'halofília (Thiele, 1977), b) la discrimi- 
nació de categories d'halofília és discu- 
tible i discutida (Vives i Vives, 1978: 
Rueda i Montes, 1987; Ortiz et al. 
1989). EI problema recorda la discrimi- 
nació de categories de trogofília; i c) 
dintre d'un concepte hutchinsonià d'es- 
pécie, el nínxol ve derminat tant per 
uns factors fisiológics (nínxol potencial), 
com per una xarxa ecológica que rede- 
termina el nínxol que realment ocupa 
l'espécie, que en aquest cas és la tole- 
rància a la sal. 

Tenint en compta aquestes consi- 
deracions, espécies halóbies són les 
que estan estrictament lligades a les 
condicions que crea la salinitat. A s'Al- 
bufera de Mallorca els següents Carabi- 
dae es poden considerar halobis: Acu- 
palpus elegans, Anisodactylus virens, 
Dichirotrichus obsoletus, Emphanes as- 
pericollis i E. tenellus. Dintre del perío- 
de de mostreig, Anisodactylus virens és 
l'espècie de coleópter lapidícola més 
abundant de s'Albufera. 


Entre els Tenebrionidae no hi ha 
cap espécie estrictament halóbia. 


d) Comparació amb hàbitats semblats 
Es difícil comparar les dades sub- 
ministrades pels diferents autors per 
dos motius: a) el mètode i l'esforç de 
mostreig difereixen en cada cas, i b) 
els métodes d'agrupament aplicables a 
les dades disponibles (preséncia/absén- 
cia) no permeten discriminar els factors 
ecológics dels factors histórics. 
Respecte als factors ecológics que 
determinen la composició faunística d'un 
salobrar, Ortiz et al. (1989) proposen 
que les gelades són les responsables 
de l'existéncia de diferéncies faunísti- 
ques entre els saladars d'interior i els 
costaners. Vives i Vives (1978) propo- 
sen un paper preponderant de la salini- 
tat, i postulen l'abséncia de diferéncies 
faunístiques (pels Carabidae halófils) 
entre els saladars costaners i litorals. 
Una anàlisi d'agrupament de les 
faunes globals seria difícilment interpre- 
table, peró si només es consideren les 
espécies halóbies, bona part del factors 
ecològics queden fixats. Amb una anàli- 
sis d'agrupament així realitzada es dife- 
rencien (figura 1): a) un grup molt clar 
format per les llacunes interiors d'Alba- 
cete (Saladar, Petrola i Salobralejo), b) 
un grup format per les llacunes interiors 
de Los Monegros, i c) un grup format 
per s'Albufera de Mallorca i la llacuna 
costanera d'Albatera (Alacant). 
L'afinitat faunística de s'Albufera de 
Mallorca i d'Albatera pareix que recolca 
la hipótesis d'Ortiz et al. (1989), peró 
S'ha de tenir en compte que el nombre 
de saladars analizats és encara molt 
baix com per poder realitzar generalit- 
zacions. Rueda i Montes (1987) indi- 
quen molt encertadament que la distri- 

Espècies halòbies 

Laguna de ta Playa 





Fig. 1. Anàlisi d'agrupament de nou faunes de caràbids d'aiguamolls bassada en l'índex de 
Jaccard. L'agrupament s'ha fet pel métode del centroide. 

Cluster analysis of nine lagoon carabid beetles faunas bassed on Jaccard dichotomy 
coefficient. Groups are made with the centroid method. 


bució d'aquestes espécies, a més de 
respondre a factors ecológics, també 
pot estar relacionada amb factors histò- 
rics. 

Com a corolari, es pot resumir que 
aquest tipus de matissacions ultrapas- 
san els objectius i el plantetjament me- 
todológic del present treball, peró que 
les dades aportades contribuiran a la 
dilucidació final del problema. 


e) Descripció de la comunitat 

Com ja s'ha comentat, la comuni- 
tat estudiada presenta una destacable 
abundància d'exemplars d'ambdues fa- 
mílies de coleópters. 

Un altre descriptor ecológic que 
crida l'atenció és la microdistribució de 


les espécies abundats. El solapament 
entre els seus nínxols espaials i tempo- 
rals és baix. Brachinus plagiatus i Ani- 
sodactylus vires són els dos caràbids 
més abundats (plegats arriben gairebé 
al 60%) i el solapament dels nínxols 
espaials (índex de Pianka, 1973) d'amb- 
dues espècies és només 0.07 (7% del 
màxim possible). 

L'index de Shanon-Weaver per al 
conjunt de s'Albufera ha resultat ser 
1.12. Per a cada localitat, per eliminar 
l'efecte de l'alfadiversitat, els valors han 
estat 0.20 (es Comú), 0.44 (es Cibollar- 
tamarells), 0.61 (ses Puntes-pinar), 0.81 
(es Cibollar-salicorniar) i 0.89 (ses Pun- 
tes-pradell). Els dos darrers valors es- 
tan per damunt dels que es poden tro- 

bar pels mateixos grups taxonòmics, per 
exemple, a la Serra de Tramuntana 
(<0.5) i a diferents illots costaners (en- 
tre 0.2 i 0.5). 

Els trets característics de la comu- 
nitat estudiada són una diversitat eleva- 
da, un alt grau d'especialització i una 
notable abundància i productivitat. Les 
dues primeres característiques són pre- 
sentades per comunitats estables (Put- 
man i Wratten, 1984). Els aràcnids se- 
gueixen un patró semblant (Pons, com. 
pers.). Però per a certes taxocenosis 
(mol-luscs, Altaba, com. pers.) la reali- 
tat és radicalment inversa i els valors 
d'abundància i diversitat són baixos, 
especialment entre les espècies més hi- 
gròfiles. A més a més hi ha la certesa 
de que aquesta comunitat malacològica 
presentava (en època històrica) una 
abundància i riquesa específica eleva- 
des (Altaba, com. pers.). Això ens hau- 
ria de mantenir en guàrdia en front a 
una teòrica estabilitat ja que l'acusada 
fluctuació del medi pot deteriorar fàcil- 
ment (irreversiblement?) una comunitat 
que avui en dia és rica i diversa. 

